विज्ञान एवं प्रौद्योगिकी मंत्रालय
विज्ञान और भारतीय वैज्ञानिकों ने न केवल भारत को स्वतंत्रता प्राप्त करने में मदद की, बल्कि इसे 75 वर्षों तक बनाए रखने में भी मदद की: केंद्रीय मंत्री डॉ. जितेंद्र सिंह
आजादी से पहले भारत में वैज्ञानिकों द्वारा दिखाए गए देशभक्ति के उत्साह ने राष्ट्रवादी आंदोलन की भावना को और मजबूत किया: डॉ. जितेंद्र सिंह
विज्ञान संचार विशेषज्ञों और शिक्षकों के लिए एक राष्ट्रीय सम्मेलन को संबोधित करते हुए, मंत्री ने हमारे वर्तमान विज्ञान और प्रौद्योगिकी की नींव रखने के लिए व्यक्तियों, संस्थानों और आंदोलनों के रूप में वैज्ञानिकों के बेजोड़ योगदान को याद करने का आह्वान किया
केंद्रीय राज्य मंत्री  विज्ञान और प्रौद्योगिकी; राज्य मंत्री  पृथ्वी विज्ञान; प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज कहा कि विज्ञान और भारतीय वैज्ञानिकों ने न केवल भारत को स्वतंत्रता प्राप्त करने में मदद की बल्कि इसे 75 वर्षों तक बनाए रखने में भी मदद की।
"भारतीय स्वतंत्रता आंदोलन और विज्ञान की भूमिका"विषय पर विज्ञान संचार विशेषज्ञों और शिक्षकों के लिए एक राष्ट्रीय सम्मेलन को संबोधित करते हुएडॉ. जितेंद्र सिंह ने कहा किभारत ने पिछले सात वर्षों में प्रधानमंत्री नरेन्द्र मोदी के नेतृत्व में विज्ञान और प्रौद्योगिकी के क्षेत्र में "बड़ी छलांग"लगाई है। उन्होंने दोहराया कि भारत पहले से ही मजबूत से खड़ा है और विज्ञान तथा प्रौद्योगिकी अगले 25 वर्षों के लिए रोडमैप के प्रमुख निर्धारक होंगे जब हम भारत स्वतंत्रता के 100 वर्ष मनाएगा।
डॉ. जितेंद्र सिंह ने महात्मा गांधी को सबसे महान वैज्ञानिक रणनीतिकारों में से एक के रूप में वर्णित किया, जिन्होंने अहिंसा के अपने हथियार के माध्यम से ब्रिटिश अधीनता और आक्रामकता के खिलाफ वैज्ञानिक लड़ाई छेड़ी। उन्होंने बताया कि बापू और उनके कई समकालीनों ने भी ब्रिटिश विरोधियों को रक्षात्मक होने के लिए मनोवैज्ञानिक तकनीकों को अपनाया था।
डॉ. जितेंद्र सिंह ने एक प्रख्यात जीवविज्ञानी, भौतिक विज्ञानी, वनस्पतिशास्त्री और विज्ञान कथा के शुरुआती लेखक सर जगदीश चंद्र बोस को उनकी जयंती पर श्रद्धांजलि अर्पित करते हुए कहा किइम्पीरियल भारत में वैज्ञानिकों द्वारा प्रदर्शित देशभक्ति के उत्साह ने राष्ट्रवादी आंदोलन की भावना को जोड़ा। उन्होंने कहा किहमारे देश के स्वतंत्रता आंदोलन में हम राजनीतिक नेताओं के बलिदान और संघर्ष को याद करते हैं, लेकिन दूसरी तरफ हमारे वैज्ञानिकों ने भी ब्रिटिश शासन की भेदभावपूर्ण नीति का संघर्ष और विरोध किया।
डॉ. जितेंद्र सिंह ने कहा कि आजादी का अमृत महोत्सव देश की आजादी के 75वें वर्ष के साथ मिलकर हमें अपने विज्ञान नायकों को याद करने का मौका देता है। भारतीय स्वतंत्रता आंदोलन के भारतीय वैज्ञानिकों, विज्ञान संचारकों और विज्ञान शिक्षकों की अदम्य भावना को सलाम करते हुए, उन्होंने कहा किहमें व्यक्तियों, संस्थानों और आंदोलनों के रूप में उनके बेजोड़ योगदान को याद रखना चाहिए, जिन्होंने हमारे वर्तमान विज्ञान और प्रौद्योगिकी की नींव रखी।
डॉ. जितेंद्र सिंह ने कहा किऔपनिवेशिक युग के दौरान "आत्मनिर्भरता"की दृष्टि ने भारतीय वैज्ञानिकों और देशभक्तों को अपने स्वयं के वैज्ञानिक संस्थान और उद्योग स्थापित करने के लिए प्रोत्साहित किया। डॉ. महेंद्रलाल सरकार ने 1876 में इंडियन एसोसिएशन फॉर द कल्टीवेशन ऑफ साइंस की स्थापना की। आचार्य पी.सी. रे ने 1901 में द बंगाल केमिकल एंड फार्मास्युटिकल वर्क्स की स्थापना की जो हमारे देश में स्वदेशी उद्योग की आधारशिला थी। उन्होंने कहा किभारतीय वैज्ञानिकों ने स्वतंत्रता संग्राम के दौरान सामाजिक समरसता, समानता, तर्कवाद, धर्मनिरपेक्षता और सार्वभौमिकता पर जोर दिया।
सम्मेलन का व्यापक विषय "भारतीय स्वतंत्रता आंदोलन और विज्ञान की भूमिका"है। इस विषय के सभी पहलुओं को छह प्रमुख विषयों में शामिल किया गया है- 1. अधीनता के लिए विज्ञान एक उपकरण के रूप में 2. आजादी के लिए विज्ञान एक उपकरण के रूप में: वैज्ञानिकों की भूमिका, 3. विज्ञान आजादी के लिए एक उपकरण के रूप में: संस्थानों की भूमिका- शैक्षणिक , औद्योगिक और अनुसंधान, 4. आजादी के लिए एक उपकरण के रूप में विज्ञान: आंदोलनों की भूमिका, 5. आजादी के लिए एक उपकरण के रूप में विज्ञान: नीति और योजना की भूमिका, 6.आजादी के लिए एक उपकरण के रूप में विज्ञान: हमारे वैज्ञानिकों की दृष्टि।
दो दिवसीय राष्ट्रीय सम्मेलन में उद्घाटन सत्र, आमंत्रित मुख्य वक्ताओं द्वारा 3 पूर्ण सत्र, सम्मेलन की थीम पर 6 तकनीकी सत्र और समापन सत्र सहित लगभग 3500 प्रतिभागी इस कार्यक्रम में शामिल हुए।
एमजी/एएम/पीके/वाईबी
(Visitor Counter : 1193